Ulan Bator

Ulan Bator ili Ulaanbaatar (mongolski Улаанбаатар; bosanski „crveni junak“); je glavni i najveći grad u Mongoliji. Grad je zasebna općina i nije u sastavu nijedne provincije. U Ulan Batoru živi preko milion stanovnika ili 39 % svih stanovnika Mongolije. Ulan Bator se nalazi u sjevernom, centralnom dijelu zemlje na nadmorskoj visini od oko 1300 metara, i smješten je u dolini rijeke Tuul. Ulan Bator je kulturni, industrijski i financijski centar Mongolije. U urbanoj jezgri ističe se kompleks samostana Gandana, gdje se nalazi i najveći mongolski budistički hram dovršen 1913, zatim Prirodoslovni muzej, spomenik Süchbaataru na istoimenom trgu, Palača Bogda Kana, te spomenik Zaisan, koji podsjeća na žrtve Drugog svjetskog rata. Grad je osnovan 1639. Geografija Grad je smješten 1.350 metara iznad razine mora, na rijeci Tuul u podnožju planine Bogd Khan. Bogd Khan je široka, šumovita planina koja se uzdiže 2.250 metara južno od Ulan Batora. Ona formira granicu između stepske zone na jugu i šumsko-stepske na sjeveru. To je ujedno jedan od najstarijih rezervata na svijetu, zaštićen zakonom u 18. stoljeću. Šume na planinama koje okružuju grad sastoje se od zimzelenih borova, listopadnih četinara i breza, dok su šume oko riječne doline sastavljene od listopadnih topola i vrba. Ulan Bator leži na istoj geografskoj širini kao Beč, Minhen, Orléans i Seattle, te otprilike na istoj dužini kao Chongqing, Hanoi i Džakarta. Klima Grad ima kratka i topla ljeta, a duge, hladne i suhe zime. Najhladnije janurske temperature su između -36 i -40 °C, bez vjetra, zbog temperaturne inverzije. Većina godišnje količine padavina od 267 mm padne od juna do septembra. Najveća količina padavina ikad zabilježena je 659 mm u astronomskoj opservatoriji na planini Bogd Khan. Ulan Bator ima prosječnu godišnju temperaturu od -0,4 °C. Administrativna podjela Ulan Bator je podijeljen na devet okruga: Baganuur, Bagakhangai, Bayangol, Bayanzürkh, Chingeltei, Khan Uul, Nalaikh, Songino Khairkhan i Sükhbaatar. Svaka okrug je podijeljen na horoe, kojih ima 121. Gradom upravlja gradsko vijeće sa četrdeset članova, koji se biraju svake četiri godine. Gradsko vijeće imenuje gradonačelnika. Ulaanbaatarom se upravlja kao nezavisnom regija prvog nivoa, odvojenom od okolne regije Töv Aimaga. Ekonomija Kao glavni industrijski centar Mongolije, Ulan Bator proizvodi različite proizvode široke potrošnje i odgovoran je za oko dvije trećine ukupnog bruto domaćeg proizvoda (BDP-a) Mongolije. Prelazak na tržišnu ekonomiju 1990. godine, dovelo je do pomaka u uslužnoj industriji koja čine 43% gradskog BDP-a. Rudarstvo čini drugi najveći doprinos BDP-a Ulan Batora sa 25%. Sjeverno od grada nalazi se nekoliko rudnika zlata, uključujući Rudnik zlata Boroo, a strane investicije u taj sektor omogućile su rast i razvoj. Znamenitosti Turistički vodiči obično preporučuju manastir Gandan, socijalistički spomen-kompleks u Zajsanu sa prelijepim pogledom na grad, Zimski dvorac na planini Bogd Kan, trg Sukbatar i obližnji manastir Choijin Lama. Osim toga, u Ulan Batoru postoji veliki broj muzeja, a najpoznatiji su Nacionalni istorijski muzej i Prirodnjački muzej. Popularne destinacije za jednodnevne izlete su nacionalni park Gorkhi-Terelj, ruševine manastira Manzushir na južnim padinama planine Bogd Kan i velika konjanička statua Džingis Kana podignuta 2006. godine. Obrazovanje U gradu se nalazi šest Univerziteta: Nacionalni Univerzitet Mongolije Univerzitet nauke i tehnologije Državni univerzitet agrikulture Državni Univerzitet medicinskih nauka Državni obrazovni univerzitet Državni Univerzitet umjetnosti i kulture Poznate ličnosti Asashōryū Akinori, sumo hrvač Hakuhō Shō, sumo hrvač Harumafuji Kōhei, sumo hrvač Mungonzazal Janshindulam, muzičar Nambaryn Enkhbayar, političar Nomin Bold, slikar Sanjaasürengiin Zorig, političar Međunarodni odnosi Galerija Reference Vanjski linkovi Službena stranica Arhivirano 6. 8. 2012. na Wayback Machine